Vierde 'dwelmmuil' by lughawe vasgetrek | Maroela Media
Die dwelms wat die vrou ingesluk het. Foto: Verskaf
'n Vierde vrou wat as 'n dwelmmuil opgetree het, is by die Kaapstadse Internasionale Lughawe in hegtenis geneem.
Kapt. FC van Wyk, provinsiale polisiewoordvoerder vir die Wes-Kaap, het Sondag gesê die vrou het op 'n vlug van die TAAG Angola-lugredery van Luanda by die lughawe geland.
"Beamptes van die teen-smokkeleenheid verbonde aan die grenspolisie-eenheid by die lughawe het Vrydag 'n intelligensiegedrewe-operasie by die internasionale aankomsaal gehou," het Van Wyk gesê.
"Die grenspolisie het inligting van die misdaadintelligensie-eenheid ontvang dat twee passasiers op dié vlug moontlik in die besit van dwelms kon wees. Die passasiers het van São Paulo in Brasilië deur Luanda in Angola na Kaapstad gevlieg. Die een was 'n Suid-Afrikaanse man en die ander 'n vrou van Brasilië."
Albei passasiers is met hul aankoms voorgekeer en deursoek. Die man het geen dwelms by hom gehad nie. Die vrou is na 'n mediese instelling geneem waar daar vasgestel is dat sy 91 sakkies vol kokaïen ingesluk het. Die waarde van die dwelms moet nog vasgestel word. Die dwelms is by die instelling uit haar stelsel gehaal.
Die vrou is in hegtenis geneem en moet binnekort in die Bellville-landdroshof verskyn.
Van Wyk het gesê die grenspolisie is vasberade om smokkelaars van enige land af vas te trek wat dwelms in die land probeer insmokkel en 'n sterk teenwoordigheid is by die lughawe. Die eerste beweerde dwelmmuil is op 20 September by die lughawe aangekeer. Dié vrou het 100 sakkies kokaïen ingesluk.
dwelmmuil Kaapstad misdaad
Veiligheidswag verskeie kere in Pta geskiet
Goeie diens – Dankie hoop sy gaan laaaank tronk toe
Ons kinners doen dinge waarvan ons as ouers nie weet nie. Maar HOOR HIER as dit ok my kind was!!! TRONK TOE. miskien sal by daar leer inplaas van vir my